לינדזי סטרלינג

לינדזי סטרלינג (באנגלית: Lindsey Stirling; נולדה ב-21 בספטמבר 1986) היא כנרת, רקדנית ומלחינה אמריקאית. היא מציגה קליפים וקטעי וידאו ומוזיקה בערוץ היוטיוב שלה. בתחילת הקריירה שלה הופיעה בתוכנית לכישרונות צעירים America's Got Talent וסיימה בשלב רבע הגמר. החל משנת 2010 הוציאה סטרלינג שני אלבומי אולפן וכמה סינגלים. אלבום הבכורה שלה, הנושא את שמה, זכה להצלחה מסחרית באירופה ומכר 200,000 עותקים בגרמניה לבדה, ובכך זכה למעמד אלבום פלטינה במדינה. כמו כן, במדינות אוסטריה, שווייץ ופולין זכה האלבום להצלחה רבה. אלבום הבכורה שלה היה מועמד לפרס במגזין הבילבורד תחת הקטגוריה "טופ דאנס, אלבומים אלקטרוניים". לינדזי סטרלינג נולדה בסנטה אנה שבקליפורניה וגדלה בגילברט, אריזונה. היא מתארת את ילדותה כחיים בבית צנוע ופשוט, ומצהירה ש"לא הייתי מחליפה את שנות הילדות שלי לשום דבר אחר". בשל המגבלות הכלכליות של משפחתה, הוריה היו מסוגלים לממן עבורה שיעורים פרטיים בכינור, שהקיף רק חצי מהמידע הדרוש עבור התחביב. בשלב מסוים חבריה אמרו לה ש"בלתי אפשרי ללמוד איך לנגן בכינור רק מלימוד של 15 דקות בשבוע". בכל זאת היא והוריה התעקשו, ובגיל 5 היא החלה ללמוד לנגן בכינור. בהיותה בת שש עשרה הצטרפה ללהקת רוק בתיכון בו למדה, יחד עם ארבעה חברים שקראו לעצמם "לדרוך על מלווין" (Stomp on Melvin). כחלק מניסיונה המוזיקלי המתרחב בסביבת להקת הרוק הצעירה, כתבה סטרלינג שיר רוק המבוצע על ידה בכינור סולו, שזכה להצלחה ופרסום עבורה, ובהמשך לזה קיבלה את תואר "מיס אריזונה" בתחרות "מיס ג'וניור אמריקה". ב-2010, בעקבות סרטון ביתי שהעלתה לאינטרנט, הוזמנה לעונה החמישית של America's Got Talent שם כונתה "כנר היפ הופ" ("hip hop violinist") ואף הגיעה לרבע הגמר בהופעה שתוארה כ"מחשמלת", אך זכתה לביקורות צוננות משלושת השופטים בתוכנית, שטענו שהיא "לא יכולה לנגן ולרקוד בו זמנית, בצורה מספיק טובה". בדיעבד, מספרת סטרילינג שאירוע זה היווה עבורה אכזבה אדירה. אחרי ההופעה יצר איתה קשר צלם הקולנוע דווין גראהם בתקווה לצלם קליפ משותף - "Spontaneous Me". עם עליית הקליפ לאתר יוטיוב ניכר העניין הרב סביבה, על ידי מספר צופים הולך ועולה. בעקבות כך, המשיכו סטרילינג ודווין בשיתוף הפעולה והפיקו מספר קליפים של מוזיקה בהלחנתה. ערוץ היוטיוב שלה נפתח במהלך 2011 והפך במהירות לפופולרי. בדצמבר 2012 הוכרז כי הלחן "להתגבש" ("Crystallize") מתוך האלבום הראשון שלה - Lindsey Stirling - הגיע למקום שמיני בקליפים הנצפים ביותר ביוטיוב לאותה שנה, עם יותר ממאה מיליון צפיות. נכון לאוקטובר 2015 ערוץ היוטיוב של לינדזי מונה יותר ממיליארד צפיות ויותר משבעה מיליון מנויים. ההכנסות מערוץ היוטיוב לבדו נאמדות ב-6 מיליון דולר. ב-22 באפריל 2013 הוכרז כי המנהל והמפיק של זמרת הפופ ליידי גאגא, טרוי קרטר, יעבוד עם סטרלינג. האלבום השני של סטרלינג, הנקרא "רסק אותי" (Shatter Me) יצא למכירות באינטרנט ובחנויות ב-23 באפריל 2014. בשבוע הראשון ליציאתו מכר האלבום 56,000 עותקים. האלבום קיבל מעמד top 5 בשוודיה ובגרמניה, והגיע למקום הראשון באוסטריה. תוך שלושה חודשים מכר האלבום יותר מ-119,000 עותקים. ובכך קיבל האלבום מקום שלישי כאלבום האלקטרוני הנמכר ביותר לשנת 2014, אחרי האלבום של דאפט פאנק ו-Artpop של ליידי גאגא. את שיר הנושא של האלבום השני, Shatter Me, ביצעה לינדזי לראשונה בהופעת אורח בסיום עונתה העשירית של america got talent, יחד עם הזמרת ליזי הייל. בראיונות שהעניקה לכלי התקשורת הצהירה כי אירוע זה מהווה עבורה "סגירת מעגל", מאחר שאמנם התפרסמה בזכות התוכנית, אך לא הצליחה לזכות במקום הראשון. אמנים רבים עבדו עם לינדזי סטרלינג, ביניהם ניתן למנות את יצירותיה עם ג'סי ג'יי, כמו השיר "Loud", וכן את ליווי השיר "רדיואקטיבי" עם להקת פנטטוניקס, אשר זכה בפרס "תגובת השנה" של יוטיוב. היא גם הייתה שותפה ליצירת הפסקול של הסדרה משחקי הכס יחד עם המלחין פיטר הולינס. ב21 ביוני 2015 הודיעה סטרלינג על סיום כתיבתו של הספר האוטוביוגרפי שלה "The Only Pirate at the Party", שכתבה יחד עם הסופרת ברוק פסי. הספר מגולל את סיפור ההצלחה המטאורי של לינדזי והישגיה, תוך שילוב סיפורי ילדות שלה והומור שנון המלווה את אישיותה. הספר נמכר במהדורה מודפסת וכן כספר אלקטרוני. בתחילת יוני 2016 הודיעה לינדזי סטרלינג באמצעות חשבון הטויטר שלה על כך שאלבום אולפן חדש, שלישי במספר, יצא בקרוב. האלבום ישא את השם brave enough ובו ביצעה סטרלינג שיתופי פעולה עם אמנים בולטים כמו כריסטינה פרי ועוד. "האלבום נכתב על פגיעות. פגיעות נחשבות כסימן של חולשה, אך הפגיעות מאפשרות לנו להיות אנושיים", כך כתבה סטרלינג באתר הרשמי שלה. ב-28 ביוני 2016 הוציאה סטרלינג לאור את הסינגל "The Arena", שהוא הסינגל הראשון מתוך האלבום החדש. הסינגל לווה בקליפ באתר יוטיוב, הקליפ צבר יותר ממיליון צפיות באתר תוך פחות מ-24 שעות. האלבום שוחרר במלואו ב-19 באוגוסט 2016 לחנויות iTunes, Google Play ולשירותי הזרמת מוזיקה שונים. ב-19 באוקטובר 2017 הוציאה סטרלינג אלבום כריסמס בשם warmer in the winter. באלבום 15 רצועות. לקראת סוף 2017, לינדזי זכתה לחשיפה רחבה כאשר שיתפה פעולה עם להקת הרוק האמריקנית ״אוונסנס״ וכינרה בשיר Hi-Lo אשר יצא כסינגל באלבום Synthesis, במרץ 2018 החלה מכירת כרטיסים למופע משותף עם אוונסנס שיתקיים בקיץ ברחבי ארה״ב. סטרלינג למדה באוניברסיטת בריגהאם יאנג בפרובו שביוטה במגמת יצירת סרטים. למשך תקופה יצאה עם צלם הקולנוע דווין גרהאם, שלמד באותה מגמה. הקשר נפסק ב-2009, כשעברה לגור עם משפחתה באריזונה. לינדזי מדברת בגלוי על הקרב שלה בנטייתה לאנורקסיה. היא אמרה בריאיון שהרעיון לשיר ולקליפ "Shatter Me" ("רסק אותי") היה למעשה חלק מהתמודדותה עם הפרעת האכילה שלה. 2012: Lindsey Stirling (אלבום) 2014: Shatter Me 2016: Brave Enough 2017: Warmer in the Winter (אלבום כריסמס) 2019: Artemis 2022: Snow Waltz 2024: Duality 2015: Live from London 2017: Brave Enough - YouTube Red Lindsey Stirling 2012/2013 Tour Lindsey Stirling 2014/2015 Tour 2018 Evanescence & Lindsey Stirling - Live with Full Orchestra מדיה וקבצים בנושא לינדזי סטרלינג בוויקישיתוף אתר האינטרנט הרשמי של לינדזי סטרלינג לינדזי סטרלינג, ברשת החברתית פייסבוק לינדזי סטרלינג, ברשת החברתית אקס (טוויטר) לינדזי סטרלינג, ברשת החברתית אינסטגרם לינדזי סטרלינג, ברשת החברתית טיקטוק לינדזי סטרלינג, ברשת החברתית VK לינדזי סטרלינג, סרטונים בערוץ היוטיוב לינדזי סטרלינג, ערוץ באתר Twitch.tv לינדזי סטרלינג, במסד הנתונים הקולנועיים IMDb (באנגלית) לינדזי סטרלינג, באתר אפל מיוזיק (באנגלית) לינדזי סטרלינג, באתר ספוטיפיי לינדזי סטרלינג, באתר סאונדקלאוד (באנגלית) לינדזי סטרלינג, באתר Last.fm (באנגלית) לינדזי סטרלינג, באתר AllMusic (באנגלית) לינדזי סטרלינג, באתר MusicBrainz (באנגלית) לינדזי סטרלינג, באתר דיזר לינדזי סטרלינג, באתר Discogs (באנגלית) לינדזי סטרלינג, באתר Songkick (באנגלית) לינדזי סטרלינג, באתר בנדקמפ לינדזי סטרלינג, באתר בילבורד (באנגלית) לינדזי סטרלינג, באתר טיידל (באנגלית) סוחפת: הכנרית הסקסית שכבשה את יוטיוב, באתר ‏מאקו‏, 3 באפריל 2014 Céline Dion - The Show Must Go On (Audio) ft. Lindsey Stirling, נבדק ב-2021-05-14 2=https://www.youtube.com/watch?v=gfA-tPKPoNs ראו ראיון: http://www.mormon.org/lindsey ראו: http://www.youtube.com/watch?v=kQ3hCDNe7uA Spontaneous Me - Lindsey Stirling (original song), נבדק ב-2021-05-14 בן סויסה‏, כמה מיליונים הרוויחו כוכבי יוטיוב הכי גדולים בשנה האחרונה?, באתר וואלה, 18 באוקטובר 2015